OpenLLM-France/wikimedia huggingface dataset:
# Botres

Botres (en grec antic: Βότρης) va ser un tebà fill d'Eumel.
Eumel honorava a Apol·lo amb magnificència, i un dia que estava oferint un sacrifici al déu, el seu fill Botres, que hi assistia, es va menjar el cervell del xai abans d'haver ofert la víctima damunt l'altar. Quan Eumel ho va veure va agafar un tronc mig cremat de damunt de l'altar i colpejà al noi al cap. Aquest, va caure a terra entre un toll de sang. Quan ho van veure la seva mare, el seu pare i els servents se'n van lamentar molt, però Apol·lo se'n va compadir per l'honor que li retia Eumel, i va convertir Botres en ocell, l'abellerol (grec antic: Ἀέροπος, Aèrop), que encara avui fa el niu a terra i sempre s'exercita a volar.

## Referències

* ↑ Antoní Liberal. «XVIII. Aèropos». A: Recull de Metamorfosis. Barcelona: Fundació Bernat Metge, 2012, p. 162. ISBN 9788498592061.
# Brigitte Bierlein

Brigitte Bierlein (Viena, 25 de juny de 1949 - Viena, 3 de juny de 2024) va ser una jurista austríaca que va convertir-se en Cancellera d'Àustria del govern de transició sorgit després de l'escàndol Ibiza-Affäre. Va ser la primera dona a assumir aquest càrrec, així com el de presidenta del Tribunal Constitucional.

## Trajectòria professional

Brigitte Bierlein va estudiar Dret a la Universitat de Viena i després de doctorar-se va accedir al cos de jutges. Va començar la seva trajectòria professional com a jutgessa dels tribunals de districte de Viena en l'àmbit del dret de la propietat. L'any 1977 va començar a treballar per la Fiscalia Pública en l'àmbit penal, i l'any 1987 va col·laborar uns mesos amb el Departament de Dret Penal del Ministeri de Justícia.
L'any 1990 va ser designada advocada general adjunta a la Fiscalia General del Tribunal Suprem i va exercir en aquest càrrec fins a l'any 2002, quan el Canceller federal Wolfgang Schüssel la va proposar com a vicepresidenta del Tribunal Constitucional. Després d'una certa polèmica en la seva designació, va acabar accedint al càrrec l'any 2003. L'any 2018 es va convertir en la presidenta d'aquest tribunal després de la jubilació del jutge Holzinger, esdevenint la primera dona a accedir a aquesta posició.
Ha estat reconeguda amb la Gran medalla de plata de la República d'Àustria pels seus serveis al país.

### Designació com a Cancellera d'Àustria

Brigitte Bierlein es va convertir en Cancellera d'Àustria després de l'escàndol polític Ibiza-Affäre. El 17 de maig de 2019 els diaris alemanys Der Spiegel i Süddeutsche Zeitung van fer públics els contactes entre Sebastian Kurz, Heinz-Christian Strache i Johann Gudenus amb una suposada neboda de l'oligarca rus Igor Makarov en una casa d'Eivissa l'any 2017. L'objectiu de la trobada era l'intercanvi d'assistència econòmica directa per favors polítics (sobretot contractes estatals i negocis). Durant els dies posteriors Strache va dimitir de vicecanceller i Kurz va anunciar eleccions anticipades i canvis en el govern. El 27 de maig Kurz va perdre una moció de censura. El 30 de maig el president Van der Bellen va ordenar la formació d'un govern tècnic fins a les eleccions anticipades del mes de setembre. Es va proposar a Bierlein pel càrrec de Cancellera i el 3 de juny en va prendre possessió. El seu mandat va durar fins al 7 de gener de 2020.

## Referències

* ↑ «Muere a los 74 años la excanciller austriaca Brigitte Bierlein, la única mujer en alcanzar el cargo», 03-06-2024. [Consulta: 4 juny 2024].
* 1 2 3 4 5 «CIDOB». [Consulta: 18 setembre 2020].
* 1 2 «Dr. Brigitte Bierlein, Biografie» (en alemany). [Consulta: 18 setembre 2020].
# Brigitte Engerer

Brigitte Engerer (Tunísia, 27 d'octubre de 1952 - París, 23 de juny de 2012) fou una notable pianista clàssica francesa.

## Trajectòria

Alumna de Lucette Descaves, als 17 anys va deixar París per anar a estudiar piano a la Unió Soviètica al Conservatori de Moscou; el 1969 va guanyar el Concours international Marguerite Long-Jacques Thibaud i va compartir escenari al costat dels més grans músics de la seva època.
Als 25 anys la va convidar Herbert von Karajan a tocar amb la filharmònica de Berlín, succeint-se la invitació de l'Orchestre de París per Daniel Barenboim i la New York Philharmonic Orchestra amb Zubin Mehta.
Va treballar amb Boris Berezovsky, Michel Béroff, Gérard Caussé, Olivier Charlier, Henri Demarquette, David Geringas, Alexandre Kniazev, Oleg Maisenberg, Hélène Mercier, Dimitri Sitkovetsky entre d'altres.
François Hollande va dir d'ella: «Tots la recordarem pel seu gran coratge personal, perquè lluitant contra la malaltia que acaba d'endur-se-la, va trobar la força per animar encara l'any passat el "Festival de piano a Beauvais Pianoscope", on exercia la direcció artística».
El president de França va agregar que el seu entusiasme per transmetre i popularitzar la música clàssica marcaran sens dubte la petjada que Brigitte Engerer deixarà en la història de la música.
El 1985, es va casar amb l'escriptor Yann Queffelec amb qui va tenir una filla, Léonore. Posteriorment, es va casar amb Xavier Fourteau, de qui va tenir un fill, Harold (1994).
Va morir als 59 anys després d'una llarga batalla contra el càncer.

## Premis

* Competition Marguerite Long-Jacques Thibaud
* Tchaikovsky Competition a Moscou
* Queen Elisabeth Competition of Belgium
* Grand Prix du Disque - Robert Schumann
* Victoires de la musique 2011

## Honors

* Chevalier de la Legió d'Honor
* Commandeur de l'ordre national du Mérite
* Commander of Arts and Letters

## Referències

* ↑ «Décret du 13 mai 2011 portant promotion et nomination». Legifrance. [Consulta: 24 juny 2012].

## Enllaços externs

* Obituari
* Obituari en castellà
# Brian Halweil

Brian Halweil investigador nord-americà en temes d'alimentació i agricultura, es va unir al Worldwatch Institute el 1997 com a professor del servei públic John Gardner de la Universitat Stanford. Al Worldwatch Institute Brian ha treballat els impactes socials i ecològics que generen la manera de cultivar els aliments i s'ha centrat en l'estudi de les explotacions agràries ecològiques, la biotecnologia, la fam i les comunitats rurals. Ha fet nombrosos viatges per Mèxic, Amèrica Central, el Carib i l'est d'Àfrica, on ha estudiat les tècniques agràries tradicionals i ha promogut la producció sostenible d'aliments.

## Llibres i articles

* Carn, peix i marisc: els ingredients més costosos en la dieta mundial a "L'Estat del Món 2008" Worldwatch Institute. Norton & Company, 2008. Coautor amb Daniel Nierenberg.
* L'agricultura de les Ciutats a "L'Estat del Món 2007" Worldwatch Institute. Norton & Company, 2007. Coautor amb Daniel Nierenberg.
* Pesca del dia: elecció de marisc per a uns oceans saludables Worldwatch Paper, 172 (novembre de 2006).
* Ens pot alimentar l'agricultura ecològica? World Watch, maig / juny del 2006.
* La ironia del clima' World Watch, març / abril del 2005.
* Productos del País. Alimentos locales en un mercado global Bakeaz. Centro de Documentación y Estudios para la Paz. ISBN 978-84-88949-57-8 (2004)

## Textos

* Rebelión en la granja. Los norteamericanos pierden el apetito por la comida anónima

## Referències

* ↑ Productos del País. Alimentos locales en un mercado global Bakeaz. Centro de Documentación y Estudios para la Paz. ISBN 978-84-88949-57-8 (2004)

## Enllaços externs

* Bloc de l'autor Arxivat 2009-06-06 a Wayback Machine. (anglès)
# Brian Haselgrove

Brian Haselgrove (Chingford, 26 de setembre de 1926 - Manchester, 27 de maig de 1964) va ser un matemàtic anglès.

## Vida i obra

Nascut als afores de Londres, va estudiar en una escola a prop d'Exeter, perquè el govern britànic, durant la Segona Guerra Mundial, havia confiscat la casa familiar a Frinton-on-Sea, a la costa est d'Anglaterra. Va estudiar matemàtiques a la universitat de Cambridge i s'hi va doctorar el 1951, especialitzant-se en teoria de nombres. Va ser professor de la universitat de Cambridge fins al 1956, quan va passar a la universitat de Manchester. Els darrers anys de la seva vida va patir dolors provocats per un tumor cerebral del qual va morir el 1964.
Degut a la seva malaltia i a la seva curta vida Haselgrove no va publicar molts articles científics. Però, entre ells, en destaquen dos d'importants: el 1958 va demostrar la falsedat de la conjectura de Pólya i el 1961 va publicar, en col·laboració amb Jeffrey Miller, una taula amb els 1.600 primers zeros de la funció zeta de Riemann amb una precisió de sis decimals, confirmant la hipòtesi de Riemann de que tots ells tenien mòdul real ${\frac {1}{2}}$.
Es va casar amb la també matemàtica Jennifer Wheildon Brown, qui va utilitzar els seus cognoms de casada: primer Jenifer Haselgrove i, després, Jenifer Leech, en casar-se amb el matemàtic John Leech.

## Referències

* ↑ Walsh, 2004, p. 1.
* ↑ O'Shea, 2023, p. 31.
* ↑ Fletcher, 1961, p. 372.
* ↑ Derbyshire, 2003, p. 259.

## Bibliografia

* Derbyshire, John. Prime Obsession (en anglès). Joseph Henry Press, 2003. ISBN 0-309-51257-3.
* Fletcher, A. «Tables of the Riemann Zeta Function. By C. B. Haselgrove» (en anglès). The Mathematical Gazette, Vol. 45, Num. 354, 1961, pàg. 372. DOI: 10.2307/3614148. ISSN: 0025-5572.
* O'Shea, Owen. The Call of Coincidence (en anglès). Prometheus books, 2023. ISBN 9781633989262.
* Walsh, Joan «Numerical Analysis at the Victoria University of Manchester, 1957–1979» (en anglès). Numerical Analysis Report, Num. 449, 2004, pàg. 1-3.

## Enllaços externs

* O'Connor, John J.; Robertson, Edmund F. «Brian Haselgrove» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# C. Michelle Olmstead

Planetes menors descoberts: 46 :
| (5633) 1978 UL$_7$ | 27 d'octubre de 1978 |
| (6360) 1978 UA$_7$ | 27 d'octubre de 1978 |
| (7510) 1978 UF$_6$ | 27 d'octubre de 1978 |
| (7914) 1978 UW$_7$ | 27 d'octubre de 1978 |
| (8363) 1990 RV | 13 de setembre de 1990 |
| (10998) 1978 UN$_4$ | 27 d'octubre de 1978 |
| (11447) 1978 UL$_4$ | 27 d'octubre de 1978 |
| (13907) 1977 RS$_{17}$ | 9 de setembre de 1977 |
| (14319) 1978 US$_5$ | 27 d'octubre de 1978 |
| (14320) 1978 UV$_7$ | 27 d'octubre de 1978 |
| (14798) 1978 UW$_4$ | 27 d'octubre de 1978 |
| (17359) 1978 UP$_4$ | 27 d'octubre de 1978 |
| (17360) 1978 UX$_5$ | 27 d'octubre de 1978 |
| (17361) 1978 UF$_7$ | 27 d'octubre de 1978 |
| (19085) 1978 UR$_4$ | 27 d'octubre de 1978 |
| (23407) 1977 RG$_{19}$ | 9 de septembre de 1977 |
| (23412) 1978 UN$_5$ | 27 d'octubre de 1978 |
| (24612) 1978 UE$_6$ | 27 d'octubre de 1978 |
| (27661) 1978 UK$_6$ | 27 d'octubre de 1978 |
| (27662) 1978 UK$_7$ | 27 d'octubre de 1978 |
| (29184) 1990 SL$_{10}$ | 17 de septembre de 1990 |
| (30819) 1990 RL$_2$ | 15 de septembre de 1990 |
| (32736) 1978 UE$_5$ | 27 d'octubre de 1978 |
| (32737) 1978 UZ$_6$ | 27 d'octubre de 1978 |
| (39470) 1978 UB$_7$ | 27 d'octubre de 1978 |
| (39471) 1978 UF$_8$ | 27 d'octubre de 1978 |
| (43726) 1978 UJ$_5$ | 27 d'octubre de 1978 |
| (48382) 1978 UC$_6$ | 27 d'octubre de 1978 |
| (52232) 1978 UY$_4$ | 27 d'octubre de 1978 |
| (52233) 1978 UQ$_5$ | 27 d'octubre de 1978 |
| (52234) 1978 UX$_7$ | 27 d'octubre de 1978 |
| (55721) 1978 UX$_4$ | 27 d'octubre de 1978 |
| (69232) 1978 UJ$_4$ | 27 d'octubre de 1978 |
| (69233) 1978 UL$_6$ | 27 d'octubre de 1978 |
| (73643) 1978 UA$_5$ | 27 d'octubre de 1978 |
| (73644) 1978 UD$_7$ | 27 d'octubre de 1978 |
| (85175) 1990 RS | 13 de septembre de 1990 |
| (90674) 1978 UD$_5$ | 27 d'octubre de 1978 |
| (90675) 1978 UQ$_6$ | 27 d'octubre de 1978 |
| (96158) 1978 UE$_8$ | 27 d'octubre de 1978 |
| (99955) 1978 UM$_5$ | 27 d'octubre de 1978 |
| (192281) 1978 UC$_7$ | 27 d'octubre de 1978 |
C. Michelle Olmstead (21 de maig de 1969) és una astrònoma i informàtica estatunidenca.
Ha estat reconeguda pel Minor Planet Center com descobridora de 46 asteroides entre el 1977 i 1990. També va co-descobrir 127P/Holt-Olmstead, un cometa periòdic. El planeta menor 3287 Olmstead, descobert per Schelte J. Bus al 1991 es va batejar en el seu honor.
Quan era estudiant a la Northern Arizona University al principi dels anys 90, va participar en diversos programes d'astrometria d'asteroides i va fer mesures amb les dades del sondeig. El seu primer descobriment va ser el planeta menor (5633) 1978 UL7 a l'observatori Palomar al 1978.

## Referències

* 1 2 «Minor Planet Discoverers (by number)». Minor Planet Center, 23-05-2016. [Consulta: 28 juny 2016].
* ↑ D., Schmadel, Lutz. Dictionary of minor planet names. 5th rev. & enl. ed. Berlín: Springer, 2003. ISBN 9783540002383.
* ↑ «Dades de l'asteroide 5633 (1978 UL7) pel JPL» (en anglès).
# Bolletí del Diccionari de la Llengua Catalana

El Bolletí del Diccionari de la Llengua Catalana és el producte de les eixides filològiques d'Antoni Maria Alcover i Sureda, que es traduïren en la redacció de 75 quaderns de camp i en la publicació del Bolletí del Diccionari de la llengua catalana, la primera revista filològica de la península Ibèrica, dels dietaris de viatge i de La flexió verbal en els dialectes catalans. Publicada des de desembre del 1901, en sortiren catorze volums fins al 1926, sent represa la publicació el gener de 1933 per Francesc de Borja Moll amb el subtítol de Revista mensual de filologia, folklore i literatura però s'interrompé la publicació en 1936 amb l'inici de la guerra civil espanyola.

## Referències

* ↑ «Antoni M. Alcover». Institut d'Estudis Catalans. [Consulta: 19 octubre 2023].
* ↑ «Bolletí del Diccionari de la Llengua Catalana». GEC. [Consulta: 19 octubre 2023].

## Vegeu també

* Diccionari català-valencià-balear

## Enllaços externs

* Bolletí del Diccionari de la Llengua Catalana
# Bútovo

Bútovo - Бутово (rus) - és un poble de l'óblast de Bélgorod, a Rússia. El 2010 tenia 947 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Búrnak

Búrnak - Бурнак (rus) - és un poble de la República del Tatarstan, a Rússia. El 2010 tenia 570 habitants.

## Referències

* ↑ «Burnak». GeoNames. Arxivat de l'original el 2013-09-05. [Consulta: 23 juliol 2013].
# CEDRO

El Centro Español de Derechos Reprográficos (CEDRO) és l'entitat d'autors i editors que gestiona de manera col·lectiva els drets dels seus membres en l'àmbit de la còpia reprogràfica de les seves obres.
CEDRO és una associació sense finalitat de lucre formada per autors i editors de llibres, revistes i altres publicacions (impreses o editades en qualsevol suport), que defensa i gestiona de forma col·lectiva els drets de propietat intel·lectual de tipus patrimonial (reproducció, transformació, comunicació pública i distribució). El Ministeri d'Educació, Cultura i Esport espanyol va autoritzar CEDRO a exercir com a Entitat de Gestió de Drets de Propietat Intel·lectual l'any 1988, mitjançant l'Ordre de 30 de juny de 1988.
L'Associació d'Escriptors en Llengua Catalana forma part de la junta directiva del CEDRO d'ençà d'almenys el 2013.

## Referències

* ↑ Morera, Sergi. Societats gestores de drets d'autor a Espanya. Generalitat de Catalunya, 2007 [Consulta: 13 setembre 2014].
* ↑ «CEDRO impugna el decret que regula la compensació per còpia privada». escriptors.cat, 06-03-2013. [Consulta: 16 setembre 2022].
# Bottoms Up

«Bottoms Up» té aquests significats:
Cinema:
* Bottoms Up (pel·lícula de 1934), comèdia musical esatunidenca, dirigida per David Butler i protagonitzada per Spencer Tracy, Pat Paterson i John Boles
* Bottoms Up (pel·lícula de 1960), comèdia britànica, dirigida per Mario Zampi i protagonitzada per Jimmy Edwards, Arthur Howard i Martita Hunt
* Bottoms Up (pel·lícula de 2006), comèdia romàntica estatunidenca, dirigida per Erik MacArthur i protagonitzada per Jason Mewes, David Keith i Paris Hilton
# Bul·la Fèlix

Bul·la Fèlix (en llatí Bulla Felix) va ser un famós cap de bandits italià que va dirigir una banda de sis-cents lladres, amb els quals va assolar Itàlia durant dos anys durant el regnat de Septimi Sever.
Va desafiar tots els intents imperials per la seva captura però finalment va ser traït per una de les seves amants, fet presoner i tirat a les feres. Dió Cassi va conservar diverses anècdotes de les seves actuacions, i diu que eren una combinació d'audàcia i prudència.

## Referències

* ↑ Smith, William (ed.). Dictionary of Greek and Roman Biography and Mythology (en anglès). II. Boston: Little, Brown, & Comp., 1867, p. 143.
# Burhinus

Burhinus és un gènere d'ocells de la família dels burrínids (Burhinidae) que habita en gran part del món. Als Països Catalans hi viu el torlit (B.oedicnemus).

## Taxonomia

Segons la classificació del Congrés Ornitològic Internacional (versió 13.2, 2023), aquest gènere està format per 8 espècies:
* torlit de Veneçuela (Burhinus bistriatus).
* torlit pigallat (Burhinus capensis).
* torlit australià (Burhinus grallarius).
* torlit de l'Índia (Burhinus indicus).
* torlit comú (Burhinus oedicnemus).
* torlit del Senegal (Burhinus senegalensis).
* torlit del Perú (Burhinus superciliaris).
* torlit d'aigua (Burhinus vermiculatus).

## Referències

* 1 2 «Buttonquail, thick-knees, sheathbills, plovers, oystercatchers, stilts, painted-snipes, jacanas, Plains-wanderer, seedsnipes» (en anglès). IOC World Bird List Version 13.2. International Ornithologists' Union, 01-07-2023. [Consulta: 26 desembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 217. ISBN 978-84-16728-37-4.
* ↑ Estrada et al., Joan. Ocells de Catalunya, País Valencià i Balears: inclou també Catalunya Nord, Franja de Ponent i Andorra. 3ª. Lynx editions, 2018, p. 100-101. ISBN 978-84-16728-07-7.
# Buri Dihing

Buri Dihing és un riu d'Assam que neix a les muntanyes d'Arunachal Pradesh i corre a l'oest en direcció al Brahmaputra en el qual desaigua. No pot ser pràcticament utilitzat per la navegació.
Les viles principals per les que passa són Jaipur (Assam) i Khowang. Rep nombrosos afluents d'importància secundària.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Ca la Rafela

Ca la Rafela és una obra noucentista de la Palma de Cervelló (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Casa formada per planta baixa i pis coberta a dues vessants. La façana, arrebossada, presenta un balcó corregut amb dues portes al centre i una finestra a caba banda. Aquests vans són connectats, visualment, per un arrebossat que forma una motllura decorativa de forma ondulada i per tres òculs cecs ovalats de línies ondulants.
Al damunt hi ha quatre òculs més, també ovalats i disposats en horitzontal, de composició vegetal. A la barana del terrat s'alterna el mateix tipus d'element ovalat en horitzontal i vertical.

## Referències

* 1 2 «Ca la Rafela». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 gener 2019].
# Burke (Dakota del Sud)

Burke és una població dels Estats Units a l'estat de Dakota del Sud. Segons el cens del 2000 tenia 676 habitants.

## Demografia

Segons el cens del 2000, Burke tenia 676 habitants, 327 habitatges, i 177 famílies. La densitat de població era de 466,1 habitants per km².
Dels 327 habitatges en un 22,3% hi vivien nens de menys de 18 anys, en un 47,4% hi vivien parelles casades, en un 4,9% dones solteres, i en un 45,6% no eren unitats familiars. En el 44,3% dels habitatges hi vivien persones soles el 30% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,03 i el nombre mitjà de persones que vivien en cada família era de 2,85.
Per edats la població es repartia de la següent manera: un 21,7% tenia menys de 18 anys, un 3,8% entre 18 i 24, un 20,4% entre 25 i 44, un 23,1% de 45 a 60 i un 30,9% 65 anys o més.
L'edat mediana era de 48 anys. Per cada 100 dones de 18 o més anys hi havia 74 homes.
La renda mediana per habitatge era de 23.056 $ i la renda mediana per família de 32.333 $. Els homes tenien una renda mediana de 23.438 $ mentre que les dones 19.250 $. La renda per capita de la població era de 14.210 $. Entorn del 7,2% de les famílies i el 15,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burke». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Burke». American Fact Finder. Oficina del Cens dels Estats Units, 12-01-2010.
# Julián Álvarez Ortega

    No el confongue amb Julián Álvarez (1788-1843) jurista i polític argentí-uruguaià.
Julián Álvarez Ortega (Écija, 26 de desembre de 1963) és un polític espanyol membre del Partit Andalusista i cap de llista a la presidència de la Junta d'Andalusia per Coalició Andalusista a les eleccions al Parlament d'Andalusia de 2008.
Llicenciat en Dret per la Universitat de Sevilla, va ingressar al Partit Andalusista a l'any 1979, quan comptava amb només 16 anys, ja que el seu pare, Julián Álvarez Pernía, va ser un dels fundadors del Partit a més del primer alcalde democràtic d'Écija. El 1998 va ser responsable de la destrucció sencera de les ruïnes arqueològiques de la ciutat en favor d'un aparcament per a 299 cotxes, acte titllat de barbàric pel món acadèmic. Va ser secretari general de les Juventudes Andalucistas des de la seva fundació el 1983 i alcalde d'Écija entre 1995 i 2003. Aquest mateix any va ser elegit Secretari General del Partit Andalusista.

## Referències

* Partit Andalusista: Julián Álvarez Ortega
# Heineken Open 2009

El torneig d'Auckland 2009 és conegut com el Heineken Open 2009, és un esdeveniment de tennis de les sèries 250, es juga a Auckland, Nova Zelanda del 12 al 17 de gener del 2009.

## Quadre masculí

| Vuitens de final | Vuitens de final | Vuitens de final | Vuitens de final | Vuitens de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | J. del Potro | 4 | 6 | 6 |
| | E. Gulbis | 6 | 4 | 1 | 1 | J. del Potro | 6 | 6 |
| | V. Troicki | 3 | 6 | 6 | | V. Troicki | 3 | 2 |
| 8 | J. Mónaco | 6 | 4 | 2 | | | | | 1 | J. del Potro | 6 | 6 | |
| 3 | R. Soderling | 6 | 4 | 6 | | | | | 3 | R. Soderling | 4 | 3 | |
| Q | B. Reynolds | 3 | 6 | 2 | 3 | R. Soderling | 6 | 6 | | | | | |
| | R. Ginepri | 4 | 7$^7$ | 6⁵ | | J. Isner | 4 | 4 | | | | | |
| Q | J. Isner | 6 | 6¹ | 7$^7$ | | | | | | | | | | 1 | J. del Potro | 6 | 6 |
| 6 | S. Querrey | 3 | 6 | 6 | | | | | | | | | | 6 | S. Querrey | 4 | 4 |
| Q | G. Muller | 6 | 3 | 4 | 6 | S. Querrey | 6 | 6 | | | | | |
| | Y. Lu | 7$^7$ | 3 | 2 | | N. Almagro | 3 | 2 | | | | | |
| 4 | N. Almagro | 6$^4$ | 6 | 6 | | | | | 6 | S. Querrey | 3 | 6 | 7$^7$ |
| 5 | P. Kohlschreiber | 6 | 4 | 7$^7$ | | | | | 2 | D. Ferrer | 6 | 3 | 6$^4$ |
| | J. Ferrero | 4 | 6 | 6⁵ | 5 | P. Kohlschreiber (r) | | | | | | | |
| | M. Gicquel | 7$^7$ | 4 | 4 | 2 | D. Ferrer | | |
| 2 | D. Ferrer | 6$^3$ | 6 | 6 | | | | |

## Enllaços externs

* Web oficial (anglès)
Auckland :
1969
1970
1971
1972
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
ATP World Tour 2009
< 2008
2010 > :
ATP World Tour Finals, Londres :
# Borsa d'Atenes

La Borsa de valors d'Atenes (en grec: Χρηματιστήριο Αξιών Αθηνών o ΧΑΑ) està situada a Atenes, Grècia. Va començar a operar l'any 1876. Actualment el seu director és Sokrates Lazaridis.
El seu horari és des de les 10:00 fins a les 17:20 cada dia, excepte dissabtes i diumenges i festes borsàries.

## Referències

* ↑ «Board of Directors» (en anglès). Borsa d'Atenes.

## Enllaços externs

* Borsa d'Atenes - Lloc web oficial